David (Michelangelo)

O ***David*** é unha escultura de mármore branco de 5,17 metros de altura (que inclúe o baseamento de 107&nbsp;cm) e 5572 quilogramos de masa, realizada por Michelangelo Buonarroti entre 1501 e 1504 por encarga da *Opera del Duomo* da catedral de Santa María del Fiore de Florencia. A escultura representa ao rei David bíblico no momento previo a enfrontarse con Goliat, e foi acollida coma un símbolo da República de Florencia fronte á hexemonía dos seus derrocados dirixentes, os Medici, e a ameaza dos estados adxacentes, especialmente os Estados Pontificios.

O *David* é unha das obras mestras do Renacemento segundo a maioría dos historiadores, e unha das esculturas máis famosas do mundo que, acotío, serve para representar tanto a Florencia como á propia Italia. Desde 1873 atópase exposta na Galería da Academia de Florencia, aínda que até ese ano estivo situada na Piazza della Signoria da capital toscana como símbolo da República florentina, sempre alerta e vitoriosa fronte aos inimigos; dende entón no seu lugar eríxese unha copia da obra a tamaño real realizada tamén en mármore.

O David sempre foi considerado como un "perfecto ideal de beleza masculina no eido artístico", así como a Venus de Botticelli se considera o ideal da beleza feminina. Varios artistas e críticos opinan que é o obxecto artístico máis fermoso creado pola humanidade".

### O problema do mármore 
O bloque de mármore a partir do cal se creou o *David* fora extraído da canteira de Fantiscritti, en Carrara, e transportado a Florencia polo mar Mediterráneo e remontando o río Arno até a cidade. O bloque, de 18 pés de altura e denominado "o xigante", fora danado por un artista chamado Simone da Fiesole, que o estragara tratando de esculpir unha escultura nel. O bloque foi apartado polos encargados de Santa María del Fiore e abandonado durante anos. Tanto Agostino di Duccio coma Antonio Rossellino trataran de empregalo mais sen éxito, abandonándoo con varias fracturas e partes a medio traballar. O principal problema era a fraxilidade do mármore, pola súa mala calidade, e a presenza de numerosas fendas. Tamén críase que a forma do propio bloque era problemática por ser excesivamente alta e estreita, insuficiente para o desenvolvemento anatómico completo da figura e, a maiores, víase especiamente fráxil na zona do actual brazo esquerdo polo que se temía que despois de ser esculpido no dese soportado o peso da figura tan só coas pernas.

### A encarga a Michelangelo 
As autoridades da Opera del Duomo comezaron a busca dun escultor que lograse rematar o traballo. Varios artistas foron consultados sobre as posibilidades de esculpir o *David*, entre eles Michelangelo.

Trala expulsión dos Medici de Florencia en 1494, Michelangelo vírase obrigado a volver á casa do seu pai, viaxando a Venecia, Boloña e Roma. En Roma, o Papa Xulio II encargáralle a *Pietà do Vaticano*. Michelangelo non realizara aínda ningunha obra importante na súa cidade natal, polo que puxo moito empeño para que lle encargasen a el a escultura do *David*, o que xerou tensións co resto dos escultores florentinos. O 16 de agosto de 1501, a Opera del Duomo de Florencia encargou oficialmente a escultura do *David* a Michelangelo, vinte e cinco anos despois de que Rossellino abandonase o traballo sobre o bloque de mármore.

### O traballo 
miniatura|Réplica do David, instalada en novembro de 2010, no lugar orixinal, sobre un contraforte das cúpula de Santa María del Fiore
O comezo do traballo comeza o 9 de setembro de 1501, probando a dureza do bloque cuns poucos golpes de cicel mais o verdadeiro traballo fíxase no día 13 de setembro, un mes despois de recibir o encargo, e traballaría nela durante dous anos. O 14 de outubro, probabelmente distraído polas miradas indiscretas dos curiosos, erguería un valo arredor da zona de traballo. O 25 de xaneiro de 1504, a obra pasa a estar "case rematada" e noméase unha comisión para decidir a súa colocación.

## Danos sufridos pola obra e traballos de restauración 
[miniatura|200px|Copia do **David** colocada na [Praza da Señoría|Piazza della Signoria, antiga localización da orixinal, en 1910.]]
O&nbsp;*David*&nbsp;sufriu numerosos contratempos ao longo da súa historia, tanto na súa localización orixinal na&nbsp;Piazza&nbsp;della&nbsp;Signoria&nbsp;coma no interior da Galería da Academia, a partir de 1873.

En 1504, mentres se producía o traslado á&nbsp;Piazza&nbsp;della&nbsp;Signoria, foi apedrado por mozos partidarios dos&nbsp;Medici. En 1512, un raio caeu sobre a base da escultura. En 1527, durante unha revolta popular contra os&nbsp;Medici, foille amputado o brazo esquerdo, tras caerlle un banco lanzado dende unha xanela. O brazo foi reposto dezaseis anos despois. En 1843, foi levada a cabo unha limpeza con ácido clorhídrico na superficie completa da escultura, eliminándose a pátina protectora que&nbsp;Michelangelo&nbsp;aplicara ao&nbsp;David&nbsp;e deixando o mármore exposto ás inclemencias meteorolóxicas. Finalmente, en 1873, o&nbsp;*David*&nbsp;foi trasladado do seu lugar na&nbsp;Piazza&nbsp;della&nbsp;Signoria&nbsp;á Galería da Academia, para evitar que fose danado. En 1910, colocouse unha réplica da escultura a escala 1:1 no lugar que ocupaba previamente na&nbsp;Piazza&nbsp;della&nbsp;Signoria, que se mantén na actualidade.

En 1991, un home chamado&nbsp;Piero Cannata&nbsp;destruíu un dedo do pé esquerdo do&nbsp;*David*&nbsp;tras golpealo cun martelo. O&nbsp;dedo foi reconstruído posteriormente, e para evitar futuros danos á escultura, colocouse unha estrutura acristalada blindada rodeando por todos os seus flancos a base do&nbsp;*David*. As investigacións feitas a partir dos fragmentos de mármore recuperadas tralo ataque de Cannata&nbsp;permitiron determinar que o mármore utilizado foi obtido das canteiras de Fantiscritti en Miseglia, o centro de tres pequenos vales en Carrara. Tamén permitiu coñecer que o tipo de mármore co que estaba construído o&nbsp;*David*&nbsp;contiña buratos microscópicos que producían unha degradación maior que a doutros tipos de mármore.

En 2003 comezou a primeira restauración do&nbsp;*David*&nbsp;dende 1843, no medio dunha forte polémica sobre o método a utilizar e a profundidade da restauración. A responsábel dos labores de restauración,&nbsp;Agnese Parronchi, viuse obrigada a dimitir polas súas discrepancias co superintendente de Bens Artísticos da rexión de Toscana,&nbsp;Antonio Paolucci.&nbsp;Parronchi&nbsp;era partidaria de levar a cabo unha intervención seca e non invasora, mediante pinceis, bastonciños e gomas de borrar.&nbsp;Paolucci&nbsp;e a directora da Galería da Academia,&nbsp;Franca&nbsp;Falleti, eran partidarios dunha intervención húmida, mediante compresas de auga destilada aplicadas sobre o mármore durante quince ou vinte minutos.&nbsp;James&nbsp;Beck, director de ArtWatch&nbsp;International, iniciou unha campaña solicitando a cancelación dos traballos de restauración.&nbsp;Finalmente, a restauración levouse a cabo seguindo o método húmido, e rematouse o 22 de abril de 2004 baixo a dirección de&nbsp;Cinzia Parnigoni.&nbsp;O *David*&nbsp;foi restaurado á vista dos visitantes da Galería da Academia, aínda que se mostrou de novo ao público definitivamente o 24 de maio de 2004.

## Notas 
## Véxase tamén 
### Bibliografía 
* 
* 
* 
* 
* 
* 

### Ligazóns externas 
* Páxina web oficial da Galleria dell'Accademia (en italiano).
**Il Progetto Michelangelo Digitale* (en italiano).
**Museo de Calcos y Escultura Comparada "Ernesto de la Cárcova"*. Páxina dunha das escasas institucións no mundo que teñen copias directamente dos orixinais das obras de Michelangelo (Arxentina) (en castelán).